Fourier' rida
Fourier' rida (või ka Fourier' reaksarendus) on viis esitada perioodilist signaali või perioodilist impulsside jada sinusoidide summana. Summat saab esitada komplekssete astendajatega eksponentfunktsioonide või trigonomeetriliste funktsioonide (siinuste ja koosinuste) kaudu. Fourier' reaksarendus on saanud nimetuse Joseph Fourier' (1768–1830) järgi, kes kasutas seda soojusjuhtivuse võrrandi lahendamiseks. Fourier' rida on lähedalt seotud Fourier' teisendusega, mis esitab funktsiooni sagedusruumis. Fourier' teisendus muudab funktsiooni argumendiks sageduse: f ( x ) → F ( ω ) {\displaystyle f(x)\rightarrow F(\omega )} . Sel juhul funktsiooni väärtus F ( ω ) {\displaystyle F(\omega )} näitab vastava sageduse amplituudi esialgses funktsioonis f ( x ) {\displaystyle f(x)} . Fourier' rittaarenduses vastavad funktsiooni F ( ω ) {\displaystyle F(\omega )} argumentidele, ehk sagedustele, summa erinevad liikmed ning funktsiooni F ( ω ) {\displaystyle F(\omega )} väärtustele nende liikmete ees olevad kordajad.